53. SWIFT (
Jan Philipp Albrecht
Κύριε Πρόεδρε, θέλω απλώς να σας ενημερώσω ότι η τροπολογία στην παράγραφο 8 την οποία κατέθεσαν οι Ομάδες GUE/NGL και Verts/ALE είναι διατυπωμένη όπως ακριβώς και το ψήφισμα του Σεπτεμβρίου του 2009. Σας ενημερώνω απλώς ότι πρόκειται για την ίδια ακριβώς θέση, και δεν νομίζω ότι είναι αναγκαία η μεταβολή της θέσης αυτής πριν από τις διαπραγματεύσεις για το SWIFT.
Jeanine Hennis-Plasschaert
Κύριε Πρόεδρε, θέλω απλώς να ενημερώσω τους συναδέλφους ότι δεν έχουμε μεταβάλει τη θέση μας: έχει ενσωματωθεί στο σύνολο του κειμένου αυτού του ψηφίσματος, οπότε η προτεινόμενη τροπολογία περιττεύει.
Rui Tavares
(EN) Κύριε Πρόεδρε, νομίζω απλώς ότι είναι σημαντικό να...
(Παρέμβαση από το ακροατήριο)
Παρακαλώ να μην με διακόπτουν συνάδελφοι από την ακροδεξιά. Νομίζω ότι επιθυμούν και οι ίδιοι να ενημερωθούν για το θέμα αυτό -το ζήτημα είναι κατά πόσον πρέπει να διαβιβάζονται μαζικά δεδομένα στις "νωμένες Πολιτείες, αυτό είναι το ζήτημα που θίγεται στην τροπολογία αριθ. 8. Συζητούσαμε κατά πόσον τασσόμαστε υπέρ ή κατά της θέσης, καλό είναι όμως να γνωρίζουμε περί τίνος πρόκειται.
